CELEX: 62012TB0064
Language: fi
Date: 2013-03-07 00:00:00
Title: Asia T-64/12: Unionin yleisen tuomioistuimen määräys 7.3.2013 — Henkel ja Henkel France v. komissio (Kumoamiskanne — Pyyntö eräiden kuluttajille tarkoitettujen pesuaineiden tuottajien Euroopan markkinoita koskevaan kilpailuoikeudelliseen menettelyyn liittyvään komission asiakirja-aineistoon kuuluvien asiakirjojen toimittamisesta Ranskan kilpailuviranomaiselle — Asiakirjojen käyttäminen Ranskan pesuainealaa koskevassa kansallisessa menettelyssä — Oikeussuojan tarpeen puuttuminen — Tutkimatta jättäminen)

4.5.2013   
            
            
               FI
            
            
               Euroopan unionin virallinen lehti
            
            
               C 129/20
            
         Unionin yleisen tuomioistuimen määräys 7.3.2013 — Henkel ja Henkel France v. komissio
   (Asia T-64/12) (1)
   
   (Kumoamiskanne - Pyyntö eräiden kuluttajille tarkoitettujen pesuaineiden tuottajien Euroopan markkinoita koskevaan kilpailuoikeudelliseen menettelyyn liittyvään komission asiakirja-aineistoon kuuluvien asiakirjojen toimittamisesta Ranskan kilpailuviranomaiselle - Asiakirjojen käyttäminen Ranskan pesuainealaa koskevassa kansallisessa menettelyssä - Oikeussuojan tarpeen puuttuminen - Tutkimatta jättäminen)
   2013/C 129/41
   Oikeudenkäyntikieli: englanti
   
      Asianosaiset
   
   
      Kantajat: Henkel AG & Co. KGaA (Düsseldorf, Saksa) ja Henkel France (Boulogne Billancourt, Ranska) (edustajat: asianajajat R. Polley, T. Kuhn, F. Brunet ja É. Paroche)
   
      Vastaaja: Euroopan komissio (asiamiehet: N. Khan ja P. Van Nuffel)
   
      Oikeudenkäynnin kohde
   
   Yhtäältä vaatimus kumota päätös, joka väitetysti sisältyy 30.9.2011 päivättyyn komission kirjeeseen (asia COMP/39.579 — kuluttajille tarkoitetut pesuaineet — ja asia 09/0007 F), jolla komissio kieltäytyi kantajien pyynnöstä toimittamasta kilpailuviranomaiselle (Ranska) Ranskan pesuainealaa koskevaan asiaan 09/0007 F liittyen useita asiakirjoja, jotka oli laadittu asian COMP/39.579 yhteydessä, ja toisaalta vaatimus siitä, että unionin yleinen tuomioistuin velvoittaa komission sallimaan sen, että kantajat voivat vedota kyseessä oleviin asiakirjoihin kilpailuviranomaisessa käytävässä menettelyssä tai kilpailuviranomaisen päätöksestä toimivaltaisessa Ranskan tuomioistuimessa nostetun kanteen käsittelyn yhteydessä, ja ryhtyy muihin tarpeellisiin toimiin.
   
      Määräysosa
   
   
               1)
            
            
               Kanne hylätään.
            
         
               2)
            
            
               Lausunnon antaminen Unilever PLC:n ja Unilever NV:n väliintulohakemuksesta raukeaa.
            
         
               3)
            
            
               Henkel AG & Co. KGaA ja Henkel France vastaavat omista oikeudenkäyntikuluistaan, ja ne velvoitetaan korvaamaan Euroopan komission oikeudenkäyntikulut.
            
         
      (1)  EUVL C 98, 31.3.2012.